W7s news নিউজ ডেস্ক : বংগৰ প্ৰখ্যাত কণ্ঠশিল্পী নিৰ্মলা মিশ্ৰৰ শনিবাৰে নিশা ১২.৫ বজাত মৃত্যু হয়। হৃদজনিত ৰোগত মৃত্যু হোৱা নিৰ্মলা মিশ্রৰ মৃত্যুৰ সময়ত বয়স আছিল ৮৪ বছৰ। তেওঁ দীৰ্ঘদিন ধৰি অসুস্থ হৈ আছিল যদিও বিগত তিনি চাৰিদিন ধৰি গুৰুতৰভাৱে অসুস্থ হৈ পৰিছিল আৰু শনিবাৰে শ্বাস প্ৰস্বাস লোৱাত কষ্ট অনুভৱ কৰে। ২০১৫ চনত চেৰিব্ৰেল এটেক হোৱাৰ শিল্পীগৰাকীৰ এটা অংশ পক্ষাঘাত হয়। তেতিয়াৰ পৰাই শৰ্যাগত হৈ পৰে শিল্পীগৰাকী। ২০১৮ ৰ পৰা ২০২২ চনলৈ তেওঁক কেইবাবাৰো হাস্পতালত ভৰ্তি কৰোৱা হৈছিল।
মুক্তিলাভ কৰিছিল ৮৫ সংখ্যক অসমীয়া ছবি 'ফাগুনী' । শিৱপ্ৰসাদ ঠাকুৰে পৰিচালনা কৰা এই ছবিখনৰ গীতৰ বাণীবন্ধন কৰা হৈছিল কলকাতাৰ টেকনিচিয়ান ষ্টুডিঅ'ত ।ছবিখনৰ সংগীত পৰিচালক উপেন কাকতি । এইখন ছবিৰে এটা অতি জনপ্ৰিয় গীত হৈছে 'মইনা চৰাইটি মাত মাত মাত মিঠা মাতটি' । গীতটোৰ কথা উপেন কাকতিৰেই । আৰু এই গীতটোতেই কণ্ঠদান কৰিছিল জনপ্ৰিয় নেপথ্য গায়িকা মালবিকা বৰা আৰু নিৰ্মলা মিশ্ৰই। তেওঁ অসংখ্য নজৰুল গীত, ৰবীন্দ্ৰ সংগীত, দেশপ্ৰেম মূলক গীত, লোক সংগীততো কন্ঠ দিছিল। তেওঁ মান্না দে, প্ৰতিমা বন্দোপাধ্যায়, মানবেন্দ্ৰ মুখোপধ্যায়, সন্ধ্যা মুখোপাধ্যায়, শিপ্ৰা বসু আদি বিশিষ্ট সংগীত শিল্পী সকলৰ সৈতে দ্বৈত কণ্ঠত গীত পৰিবেশন কৰিছে। তেওঁৰ নশ্বৰ দেহ নশ্বৰ দেহ প্ৰথমে বাসগৃহলৈ নিয়া হয় তাত পৰিয়ালৰ লোকে শেষ শ্ৰদ্ধা জনোৱাৰ পাছত ৰবীন্দ্ৰ সদন, ৰাজ্যিক সংগীত একাডেমীলৈ লৈ নিয়া হয়। তাত পশ্চিম বংগ চৰকাৰ, সাংস্কৃতিক বিভাগৰ লগতে বহুসংখ্যক বিশিষ্ট ব্যক্তি, গুণমুগ্ধই শেষ শ্ৰদ্ধা জনায়। পাছত কাওৰাতলা শ্মশানত শেষ কৃত্য সম্পন্ন কৰা হয়। তেওঁৰ মৃত্যুত জন্ম স্থানৰ লগতে সংস্কৃতিক জগতত শোকৰ ছাঁ পৰে। অসমীয়া ছবিজগতত এগৰাকী জনপ্ৰিয় তথা সুদক্ষ শিল্পী হিচাপে পৰিচিত নিৰ্মলা মিশ্রৰ মৃত্যুত দেশৰ লগতে অসমৰ সাংস্কৃতিক জগততো শোকৰ ছাঁ পৰে।
No comments:
Subscribe to: Post Comments (Atom)
Templatesyard is a blogger resources site is a provider of high quality blogger template with premium looking layout and robust design. The main mission of templatesyard is to provide the best quality blogger templates which are professionally designed and perfectlly seo optimized to deliver best result for your blog.
Powered by Blogger.
Archive December (22) November (61) October (116) September (171) August (129) July (140) June (134) May (116) April (103) March (103) February (81) January (44) December (106) November (84) October (128) September (149) August (157) July (182) June (110) May (148) April (107) March (44) February (2)
